_:n7e8c4cc283f0446a85b091da0f4bf5acxb0
<http://schema.org/articleBody>
"[caption id=\"attachment_131651\" align=\"aligncenter\" width=\"1024\"]<img class=\"wp-image-131651 size-large\" src=\"https://azbuki.bg/wp-content/uploads/2024/08/viber_izobrazhenie_2024-08-01_11-23-13-465-e1723191049766-1024x939.jpg\" alt=\"\" width=\"1024\" height=\"939\" /> <em>Васил Казаков и майка му Валентина Димитрова споделят как се постигат отлични резултати на изпитите след VII клас. Снимка – Авторът</em>[/caption]\r\n\r\nВъзпитаникът на Средно училище „Иван Вазов“ в Поморие Васил Казаков е единственият ученик на територията на общината, който\r\n<h4>получава 100 точки на Националното външно оценяване след VII клас.</h4>\r\nОсвен че е отличник по математика той показва<strong> завиден резултат и на изпита по български език и литература – 95,5 точки</strong>, което отново е най-високият резултат за Поморие.\r\n\r\nСрещам се с Васил Казаков и неговата майка Валентина Димитрова, за да разбера как се постига такъв голям успех.\r\n<blockquote>„Успехът ми не е толкова голям. Аз не съм единственият ученик на територията на Бургаска област със 100 точки по математика. Не смятам, че съм по-различен от останалите. Аз съм обикновен ученик, просто учих малко повече“, започва разговорът ни с Васил.</blockquote>\r\n„Той е изключително скромен, независимо че през годините е носител на различни награди и грамоти от конкурси и състезания. Никога не се е възгордявал от всичко, което е постигнал. Дори се притеснява да говори за себе си и да бъде в светлината на прожекторите“, казва Валентина.\r\n\r\nОще от малък синът ѝ е много амбициозен.\r\n<h4>Винаги се е стремял да бъде сред първите в класа, а математиката определено е любимият му предмет.</h4>\r\n„В детската градина госпожата му все ми казваше, че синът ми смята много бързо“, посочва майката на талантливото момче.\r\n\r\nНаградите от конкурси и олимпиади, които Васил получава през годините, не са само по математиката, но и по английски език, български език и литература, история, любословие и дори има и грамота за театрално майсторство. Последните отличия, които получава в качеството си на седмокласник от СУ „Иван Вазов“ в Поморие, са от Коледното математическо състезание, организирано от Съюза на математиците в България, където се класира на първо място, и Грамота за достойно представяне в конкурса „Слово и дело – венецът на един живот“.\r\n\r\n„Тази година нямах много време да участвам в състезания, защото се подготвях за Националното външно оценяване след VII клас. А и\r\n<h4>наградите не са най-важни, най-важни са знанията, които остават“,</h4>\r\nобяснява моят събеседник.\r\n\r\nКакто вече разбрахме, освен че е добър в точните науки, момчето се справя прекрасно и с творческото писане и добре познава българската граматика и правопис. Редовно посещава литературен клуб „Звъниче“ към Центъра за подкрепа за личностно развитие – Общински детски комплекс в Поморие, с ръководител Мариана Маринова.\r\n\r\nНаесен ще продължи обучението си в ППМГ „Акад. Никола Обрешков“ в Бургас, но не се отказва и от творческото писане в школата. Паралелката, в която е приет, е „Математика и информатика“.\r\n\r\nСвободното си време, като всеки млад човек, обича да прекарва с приятели, а през лятото, напълно разбираемо, дните му преминават на плажа. Обича много да чете и е малко старомоден в това отношение – книгите са на хартия. Споделя, че няма предпочитания към жанра, стига четивото да бъде стойностно. Чете Ф.М. Достоевски, като любимите му книги са „Братя Карамазови“, „Престъпление и наказание“ и „Бели нощи“. Наскоро се запознава и с „1984“ на Джордж Оруел и остава силно впечатлен.\r\n<h4>Близките до него хора посрещат новината за отличния резултат на изпита след VII клас без изненада.</h4>\r\n„Приятелите ми въобще не се учудиха, някак си знаеха, че ще се справя“, смее се той.\r\n\r\nЗа своя бъдеща професионална реализация към момента Васил не мисли. Вярва, че ще бъде в сферата на информационните технологии. Едно е ясно, на това талантливо момче всичко му се отдава – и математиката, и българският, и английският.\r\n\r\n„Успехът на Васил е плод не само на неговите усилия, но и на труда и времето на прекрасните му учители“, казва майка му Валентина Димитрова.\r\n\r\nРазказва с усмивка, че в класа на Васко винаги е имало много ученолюбиви, добри и възпитани деца, което със сигурност е допринесло и за упоритостта на сина ѝ.\r\n<blockquote>„Средата и нивото са изключително важни. Синът ми учи усилено още от I клас, защото искаше да покаже, че може да бъде първи“, уточнява тя.</blockquote>\r\nА колкото до това дали от нейна страна има малка доза притеснение, че детето ѝ ще учи в големия град, то разбираемо отговорът е „да“. За Васко обаче няма стрес. Той вече се е запознал с някои от бъдещите си съученици и с нетърпение очаква това ново приключение. Иска да учи в ППМГ „Акад. Никола Обрешков“ още от IV клас, но тогава според Валентина е бил все още малък, за да пътува всеки ден от Поморие до Бургас. Но когато имаш ясна цел и не жалиш труд и време, за да я постигнеш, рано или късно тя се превръща от мечта в реалност."
<https://azbuki.bg/news/novini-2024/broj-32-08-14-08-2024-g/ot-linejnite-neravenstva-do-dostoevski/>